Colossal Order

Colossal Order er en finsk videospillutvikler grunnlagt i 2009 i Tammerfors. Selskapet er kjent for økonomisk simulasjonsspill som Cities in Motion-spillene og byplanleggingssimulatoren Cities: Skylines.

Historie 
Selskapet ble etablert av en gruppe utviklere som kom fra den finske videospillutvikleren Universomo. Mariina Hallikainen ble hentet inn som administrerende direktør. Selskapets første spill, Cities in Motion var allerede under utvikling da selskapet ble startet. Finansiering ble hentet fra den finske Nærings-, trafikk- og miljøsentralen, Business Finland og AVEK-senterets tilskuddsprogram, DigiDemo. Det svenske selskapet Paradox Interactive ble valgt som utgiver for Colossal Orders videospill.

I 2015 ble Colossal Order utnevnt som årets finske videospillutvikler under forbrukerelektronikk-messen DigiExpo i Helsingfors.

Utgivelser 
 2011: Cities in Motion
 2013: Cities in Motion 2
 2015: Cities: Skylines

Referanser

Eksterne lenker 
 

Selskaper etablert i 2009
Videospillutviklere
Finske IT-selskaper
Tammerfors